armvectores/hy_wikipedia_2023 huggingface dataset:
Ֆիզուլիի միջազգային օդանավակայան

Ֆիզուլիի միջազգային օդանավակայան (ադրբ.՝ Füzuli beynəlxalq hava limanı), միջազգային օդանավակայան Ադրբեջանի Ֆիզուլիի շրջանում, երկրի յոթ միջազգային օդանավակայաններից մեկն է։


== Պատմություն ==

2020 թվականի նոյեմբերի 26-ին Ադրբեջանի տրանսպորտի, կապի և բարձր տեխնոլոգիաների նախարարությունը հայտարարել է, որ ICAO-ն բավարարել է Քաղաքացիական ավիացիայի պետական գործակալության խնդրանքը՝ 6 օդանավակայան, այդ թվում՝ Ֆիզուլիի օդանավակայանը, միջազգային վերգետնյա ինդեքսում ներառելու մասին։
2021 թվականի հունվարին Ադրբեջանի նախագահը հրամանագիր է ստորագրել Ֆիզուլիում միջազգային օդանավակայան կառուցելու մասին։ Հունվարի 14-ին Ֆիզուլիի շրջանի Միրզաջամալլի գյուղի մոտ տեղի է ունեցել ապագա օդանավակայանի հիմնարկեքի արարողությունը։
Օդանավակայանի թռիչքուղու շինարարությունը նախատեսվել էր ավարտել մինչև տարեվերջ։ Սակայն 2021 թվականի օգոստոսին օդանավակայանի թռիչքուղին արդեն պատրաստ է եղել։ Օդանավակայանը ստացել էր առաջին փորձնական ինքնաթիռը։ Նոր օդանավակայանի թռիչքուղին նախատեսված էր ունենալ 3000 մետր երկարություն։
Օդանավակայանի կառուցման ժամանակ օգտագործվել են ժամանակակից տեխնոլոգիաներ։ 2021 թվականի սեպտեմբերի 5-ին կազմակերպվել է առաջին խոշոր փորձնական թռիչքը դեպի օդանավակայան։ Ադրբեջանական ավիաուղիներին պատկանող Airbus A340-500 մարդատար ինքնաթիռը և Silk Way Airlines ավիաընկերությանը պատկանող Boeing 747-400 բեռնատար ինքնաթիռը նույն օրը հաջող փորձնական թռիչքներ են իրականացրել։ Օդանավակայանի առաջին ուղևորները եղել են 100 լրատվամիջոցների և հասարակական ակտիվիստներ, ովքեր մասնակցել են փորձնական թռիչքին։ 2021 թվականի հոկտեմբերի 26-ին օդանավակայանը պաշտոնապես բացվել է։ Բացման արարողությանը ներկա են եղել Ադրբեջանի նախագահ Իլհամ Ալիևը և Թուրքիայի նախագահ Ռեջեփ Թայիփ Էրդողանը։


== Պատկերասրահ ==

		
		
		
		
		


== Ծանոթագրություններ ==
Գիշատիչ թռչուններ։ Զարմանալի պատմություն Հարլի Քուինի մասին (ֆիլմ)

«Գիշատիչ թռչուններ։ Զարմանալի պատմություն Հարլի Քուինի մասին» (անգլ.՝ Birds of Prey (and the Fantabulous Emancipation of One Harley Quinn), ամերիկացի ռեժիսոր Քեթի Յանի DC Entertainment-ի արտադրության սուպերհերոսների մասին ամերիկյան ֆիլմ։ Գլխավոր դերերում հանդես են եկել Մարգո Ռոբին, Մերի Էլիզաբեթ Ուինսթեդը և Ջերի Սմոլետ-Բելլը։ Ֆիլմի պրեմիերան կայացել է 2020 թվականի փետրվարի 6-ին։


== Սյուժե ==
«Ինքնասպանների ջոկատ» ֆիլմի իրադարձություններից հետո Հարլի Քուինը բաժանվում է Ջոկերից։ Այդ ժամանակ երիտասարդ Կասանդրա Քեյնը գողանում է ադամանդ, որը պատկանում է հանցավոր առաջնորդ Սև Դիմակին։ Հետևաբար, Հարլին միանում է Սև Դեղձանիկին, Որսորդին և Ռենե Մոնտոյային՝ Կասանդրայի պաշտպանության համար։


== Դերերում ==


== Արտադրություն ==
Ֆիլմի նկարահանումները սկսվել են 2019 թվականի հունվարի 12-ին և ավարտվել են ապրիլի 15-ին։


== Վաճառք ==


=== Մարքեթինգ ===
2019 թվականի հունվարի 28-ին հրապարակվել է տեսահոլովակ, որը ցուցադրում է ֆիլմի հիմնական դերասանական կազմը՝ իր հերոսների կերպարներով։ DC Comics-ը նախատեսում է թողարկել հատուկ ժողովածու՝ անթոլոգիա, որը հիմնված է ֆիլմի վրա։ Առաջին լիարժեք թիզեր-թրեյլերը ցուցադրվել է «Այն 2» ֆիլմի պրեմիերայի ցուցադրության ժամանակ։
Ֆիլմի թողարկման առաջին լիարժեք թրեյլերը սոցիալական ցանցերում հրապարակվել է ֆիլմի էջերում այս ենթատեքստով «Let's launch this sh*t»:


== Ապագայում ==
«Գիշատիչ թռչուններ» ֆիլմը առաջին նախագիծն է դառնալու Հարլի Քուինի վրա կենտրոնացած ֆիլմերի եռագրության շրջանակներում։


== Ծանոթագրություններ ==
Ենիքյոյ (Կելկիթի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Օսմանյան կայսրությունում, Տրապիզոնի վիլայեթի Կելկիթի գավառակում։ Գտնվում էր գավառի հարավային սահմանի վրա, Սև ծովի ավազանի Բալախորդերեսի գետի ակունքների տարածքում, Երզնկա քաղաքից 31 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրիմակո

Գրիմակո (իտալերեն՝ Grimacco), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 427 մարդ 2008 թվականի մարդահամարի տվյալների, բնակչության խտություն՝ 31 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 725006
Էլեկտրոնային փոստ՝ segretario.grimacco@eell.regione.fvg.it
Պաշտոնական կայք՝ http://www.comune.grimacco.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աշխենիկ

Աշխենիկ, գյուղ Արևմտյան Հայաստանում, Խարբերդի վիլայեթի Խոզաթի գավառակում։ Գտնվում էր Արածանիի ստորին հոսաքնի աջ կողմում, լեռան ստորտում։


== Բնակչություն ==
XX դարի սկզբին ուներ 25 տուն հայ և 40 տուն քուրդ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Օգտակար հանածոներ ==
Գյուղից արևելք կան կապարի հանքեր։


== Պատմամշակութային կառույցներ ==
Աշխենիկի մոտ գտնվում են հին ամրոցի և Ս. Թագավոր եկեղեցու ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պարա նահանգի հյուսիսարևելյան մարզ

Պարա նահանգի հյուսիս-արևելք (պորտ.՝ Mesorregião do Nordeste Paraense), վարչական մեզոշրջան Բրազիլիայում, մտնում է Պարա նահանգի մեջ։ Բնակչությունը կազմում է 1664000 մարդ 2006 թվականի տվյալով։ Զբաղեցված տարածքը 83 074.047 կմ²։ Բնակչության խտությունը 20.0 մարդ/կմ²։


== Վիճակագրություն ==
Համախառն ներքին արտադրանքը կազմել է 3 472 268 147,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 212,69 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,663
Վերթախ

Վերթախ  (գերմ.՝ Wertach), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 11 2504 մարդ (ըստ 2010 թվականի դեկտեմբերի 31-ի)։ Տարածքը կազմում է 45.63 կմ²։ Պաշտոնական կոդ՝ 09 7 80 145։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Grandson

Ջորդան Էդվարդ Բենջամին (անգլ.՝ Jordan Edward Benjamin, առավել հայտնի է որպես grandson, հոկտեմբերի 25, 1993(1993-10-25), Էնգլվուդ, Բերգեն շրջան, Նյու Ջերսի, ԱՄՆ), կանադացի-ամերիկացի երգիչ, երգերի հեղինակ և երաժիշտ, ով պայմանագրեր ունի Fueled by Ramen և RCA Records լեյբլների հետ։ Նա թողարկել է իր գլխավոր դեբյուտային մինի ալբոմը՝ «A Modern Tragedy Vol. 1»-ը, 2018 թվականի հունիսի 15-ին։ 2019 թվականի փետրվարի 22-ին դրան հետևել է «A Modern Tragedy Vol. 2» մինի ալբոմը։ Առաջին մինի ալբոմից «Blood // Water» սինգլը հայտնվել է Կանադայի և Միացյալ Նահանգների Billboard չարթերում։ Բենջամինի երաժշտությունը կենտրոնացած է մեր օրերի այն խնդիրների վրա, որոնք քիչ են ճանաչված հասարակության և մեդիայի կողմից։


== Վաղ տարիներ և կրթություն ==
Բենջամինը ծնվել է ԱՄՆ-ի Նյու Ջերսի քաղաքում, սակայն նրա ընտանիքը տեղափոխվել է Օնտարիո նահանգի Տորոնտո քաղաք, երբ նա երեք տարեկան էր (նա ունի այդ երկու պետությունների քաղաքացիությունները)։ Նա երկու քույր ունի։ Բենջամինը մեծացել է Տորոնտոյի Eglinton West կոչվող շրջանում։ Այստեղ նա սկսել է կրթություն ուսուցանել, նպատակ ունենալով ուսուցիչ դառնալ։ Երկար ժամանակ նա աշխատում էր որպես դիջեյ Մոնրեալում։ Բենջամինը շփում է ուսուցանել մինչև Լոս Անջելես տեղափոխվելը, որտեղ նա եկել է երաժշտական կարիերան շարունակելու համար։


== Կարիերա ==
2016 թվականին Grandson-ը թողարկել է մի քանի սինգլներ, որոնք ավելի քան միլիոն սթրիմներ են հավաքել, ներառյալ «Bills», «Things Change», և «Bury Me Face Down» երգերը։ 2017 թվականին նա պայմանագիր է կնքել RCA Records լեյբլի հետ և շարունակել է սինգլներ թողարկել, ներառյալ «Best Friends» և «Kiss Bang» երգերը։
2018 թվականի ապրիլին հայտարարվել է, որ Grandson-ը պայմանագիր է կնքել Fueled By Ramen ձայնարգման լեյբլի հետ։ Նա երկու սինգլ է թողարկել՝ «Blood // Water» (քաղաքական կոռուպցիայի մասին) և «Thoughts & Prayers» երգերը, որոնք քննադատում էին Մարջորի Սթոունման Դուգլաս ավագ դպրոցում հրաձգությունը։
Նա թողարկել է իր առաջին մինի ալբոմը՝ «A Modern Tragedy Vol. 1»-ը 2018 թվականի հունիսին։ Այդ մինի ալբոմից «6:00» սինգլը քննարկում էր ոստիկանության կոպտությունը։ 2018 թվականի մայիսին թողարկվել է «Running from My Shadow» երգը՝ տեսահոլովակի հետ միասին։
2018 թվականի ընթացքում Grandson-ը տարբեր շրջագայությունների է մասնակցել Hobo Johnson-ի, Joywave-ի, Nothing But Thieves-ի, Smashing Pumpkins-ի և Young the Giant-ի հետ միասին։
2019 թվականին փետրվարին նա թողարկել է «Apologize» սինգլը և հայտարարել երկրորդ մինի ալբոմի թողարկման մասին, որը թողարկվել է 2019 թվականի փետրվարի 22-ին։
2019 թվականի հունիսին նա հաղթել է «SOCAN Songwriting Prize» մրցանակն իր «Blood // Water» երգի համար։ 2019 թվականի սեպտեմբերին Grandson-ը թողարկել է «A Modern Tragedy Vol. 3» մինի ալբոմը, որը վերջինն էր այդ տրիլոգիայից։ Ալբոմի «Rock Bottom» գլխավոր սինգլը 38-րդ հորիզոնական է զբաղեցրել Canadian Rock Chart-ում։


== Սկավառակագրություն ==


=== Մինի ալբոմներ ===


=== Սինգլներ ===


=== Տեսահոլովակներ ===


== Ծանոթագրություններ ==


== Արտաքին հղումներ ==
Պաշտոնական կայք
Վարդան Աճեմյան (այլ կիրառումներ)

Վարդան Աճեմյան անունը կարող է վերաբերել հետևյալ անձանց.

Վարդան Աճեմյան (1905-1977), հայ անվանի թատերական ռեժիսոր, թատերական գործիչ, ԽՍՀՄ ժողովրդական արտիստ։
Վարդան Աճեմյան (1958), կոմպոզիտոր, ՀՀ արվեստի վաստակավոր գործիչ (2010), Ալեքսանդր Վարդանի Աճեմյանի որդին է, բեմադրիչ Վարդան Աճեմյանի և դերասանուհի Արուս Ասրյանի թոռը։
Սերգեյ Կանիշչև

Սերգեյ Կանիշչև (ռուս.՝ Сергей Степанович Канищев, մայիսի 5 (17), 1836 - ապրիլի 21 (մայիսի 4), 1905), ռուս ռազմական և հասարակական գործիչ։ Հրետանու գեներալ (1902)։


== Կենսագրություն ==
Ծնվել է 1836 թվականի մայիսի 5-ին։ 1854 թվականին ավարտելով Մոսկվայի 1-ին կադետական կորպուսը` դարձել է հրետանու ենթասպա։ 1860 թվականին ստացել է փոխտեղակալի կոչում։ 1867 թվականին ստացել է գվարդիայի ավագի կոչում։ 
1870 թվականին ստացել է պահակախմբի գնդապետի կոչում` նշանակվելով 4-րդ մարտկոցի հրամանատար, 1873 թվականից` Լեյբ-գվարդիայի հեծելազորի 3-րդ մարտկոցի հրետանու հրամանատար։ 
1878 թվականից ի վեր եղել է 28-րդ հրետանային բրիգադի հրամանատար։ Ռուս-թուրքական պատերազմի մասնակից։ 1879 թվականին  ստացել է գեներալ-մայորի կոչում և նշանակվել Դոնի բանակի հրետանու պետ։ 
1891 թվականին նրան շնորհել են գեներալ-լեյտենանտի կոչում։ 1892 թվականին նշանակնվել է Մոսկվայի ռազմական օկրուգի հրետանու պետ։ 1893 թվականից նշանակվել է գվարդիական կորպուսի հրետանու պետ։
1901 թվականին նշանակվել է Ալեքսանդրովյան վիրավորների կոմիտեի անդամ։ 1902 թվականին ստացել է հրետանու գեներալի կոչում։
Սերգեյ Կանիշչևը մահացել է 1905 թվականի ապրիլի 21-ին, Սանկտ Պետերբուրգում։


== Պարգևներ ==
Պարգևներ
Սուրբ Ստանիսլավի 3-րդ աստիճանի շքանշան (1865)
Սուրբ Աննայի 3-րդ աստիճանի շքանշան (1867)
Սուրբ Ստանիսլավի շքանշան, 2-րդ աստիճան (1869)
Սուրբ Աննայի 2-րդ աստիճանի շքանշան (1871)
Սուրբ Վլադիմիրի 4-րդ աստիճանի շքանշան (1874)
Սուրբ Վլադիմիրի 3-րդ աստիճանի շքանշան (1878)
Ոսկե զենք «Քաջության համար» (1878)
Սուրբ Ստանիսլավի 1-ին աստիճանի շքանշան (1883)
Սուրբ Աննայի 1-ին աստիճանի շքանշան (1886)
Սուրբ Վլադիմիրի շքանշան, 2-րդ աստիճան (1889)
Սպիտակ արծվի շքանշան (1894)
Սուրբ Ալեքսանդր Նևսկու շքանշան (1901, Ադամանդի նշաններ` 1904)


== Ընտանիք ==
Կինը` Օլգան (1839-1866), հեծելազոր գեներալ Ն. Պլաուտինի դուստրն է։


== Մատենագրություն ==
Канищев С. С.:«Сведения, относящиеся до стрельбы из нарезных 4 фунтовых пушек, заряжаемых с казны» / Сост. для арт. солдат кап. Канищевым; Рассмотрено, испр. и одобр. Арт. ком. — Санкт-Петербург : тип. Арт. журн., 1869 г. — 23 с.:


== Ծանոթագրություններ ==


== Գրականություն ==
Исмаилов Э. Э. «Золотое оружие с надписью «За храбрость». Списки кавалеров 1788—1913». — М., 2007. — С. С. 256, 504. — ISBN 978-5-903473-05-2;
Пономарёв В. П., Шабанов В. М. «Кавалеры Императорского ордена Святого Александра Невского, 1725—1917»: биобиблиографический словарь в трёх томах. Том 3. — М., 2009. — С. 315—316. — ISBN 978-5-89577-145-7


== Աղբյուրներ ==
Канищев Сергей Степанович // Список генералам по старшинству. Составлен по 1-е сентября 1904 года. — СПб.: Военная типография, 1904. — С. 125.
Канищев Сергей Степанович // Биографический словарь // Высшие чины Российской Империи (22.10.1721—2.03.1917). — Москва: [сост. Е. Л. Потёмкин] типография, 2017 г. — Т. 2. — 52 с.
Канищев Сергей Степанович Archived 2021-01-09 at the Wayback Machine.на сайте «Русская Императорская армия»
1916 (ալբոմ)

Անվան այլ կիրառումների համար տե՛ս՝ 1916 (այլ կիրառումներ)1916, բրիտանական Motörhead ռոք-խմբի 9-րդ երաժշտական ալբոմը՝ թողարկված 1991 թվականի փետրվարի 26-ին։ Խմբի առաջին սկավառակն է, որ թողարկված WTG Records լեյբլով։


== Ալբոմի մասին ==
Ալբոմի ամենակարևոր երգը նվիրված է առաջին համաշխարհային պատերազմին և համարվում է խմբին ոչ բնորոշ դանդաղ բալլադ, որում Լեմիի ձայնային կատարումը շատ քիչ է ուղեկցվում երաժշտական գործիքներով։ «Love Me Forever» կոմպոզիցիան համարվում է նաև բալլադ։ Ավելի ուշ կատարվել է այդ երգի քավեր տարբերակը Դորո Պեշի կողմից։ «R.A.M.O.N.E.S.» երգը նվիրվել է Ramones ռոք խմբին։ 1996 թվականին դա կատարվել է Ramones խմբի կողմից և ներառվել է նրանց Greatest Hits Live ալբոմում։
Առաջնային սկավառակի վրա աշխատել է Էդ Ստասիումը՝ որպես պրոդյուսեր։ Մի օր Լեմին որոշեց լսել պատրաստի չորս երգերից մեկը՝ Going to Brazil֊ը, և զարմանքով բացահայտեց, որ Էդը միքսում ներառել էր դահիրաներ և այլն։ Ստասիումը հենց այդ ժամանակ վտարվեց խմբից, իսկ նրա փոխարեն հրավիրվեց Փիթեր Սոլին։
1992 թվականին սկավառակը արժանացել է Գրեմիի՝ «Լավագույն մետալ կատարում» անվանակարգում, ինչպես նաև ներառվեց Metallica խմբի Metallica ալբոմում։


== Երգացանկ ==
Բոլոր երգերի հեղինակերն են Լեմին, Würzel֊ը, Ֆիլ Կեմբելը և Ֆիլ Թեյլորը։


== Ձայնագրման մասնակիցներ ==
Իեն Ֆրեյզեր «Լեմի» Քիլմիստեր֊ բաս֊կիթար, ձայն
Ֆիլ Կեմպբել֊ սոլո֊կիթար
Միկ «Würzel» Բյորսթոն֊ սոլո֊կիթար
Ֆիլ «Կեղտոտ կենդանի» Թեյլոր֊ հարվածային


== Չարտեր ==


== Ծանոթագրություններ ==
Սիավուշ Քերիմի

Սիավուշ Քերիմի (ադրբ.՝ Siyavuş Kərimi), (նոյեմբերի 9, 1954(1954-11-09), Բաքու, Ադրբեջանական ԽՍՀ, ԽՍՀՄ), ադրբեջանցի կոմպոզիտոր և երաժիշտ, Ադրբեջանի Հանրապետության ժողովրդական արտիստ, պրոֆեսոր, Ադրբեջանի Ազգային Կոնսերվատորիայի ռեկտոր։


== Կենսագրություն ==
Սիավուշ Քերիմին ծնվել է 1954 թվականի նոյեմբերի 9-ին Բաքվում։ 1961-69 թվականներին սովորել է Բաքվի թիվ 159 միջնակարգ դպրոցում։ 1969-72 թվականներին ավարտել է Բյուլ-բյուլի անվան երաժշտական դպրոցը։ Եղել է երաժիշտ Ահսան Դադաշովի ուսանողը։ 1972-77 թվականներին սովորել է Ու․Հաջիբեկովի անվան Ադրբեջանի Պետական Կոնսերվատորիայում։ 1979 թվականից որպես մենակատար աշխատել է Ռաշիդ Բեհբութովի անվան երգի պետական թատրոնի նվագախմբում։ Եղել է Ադրբեջանի հեռուստատեսության և ռադիոյի սիմֆոնիկ նվագախմբի անդամ։ Այնուհետև աշխատել է Ջաֆար Ջաբբարի անվան «Ադրբեջանֆիլմ» կինոստուդիայի Ռաֆիկ Բաբաևի անվան երաժշտական ստուդիայում՝ որպես գեղարվեստական ղեկավար։ Ներկայումս նա հանդիսանում է Ադրբեջանի ազգային կոնսերվատորիայի ռեկտոր։
Սիավուշ Քերիմին մի քանի նախագծերի հեղինակ է։ 1997 թվականին ադրբեջանա-նորվեգական, 2002-ին՝ Ադրբեջան-Հարավային Ամերիկա երաժշտական նախագծերի հեղինակ։ Երաժշտական կրթության ոլորտում իր արդյունավետ գործունեության համար 2014 թվականին Սիյավուշ Քերիմին պարգևատրվել է «Փառք» մեդալով։


== Ֆիլմագրություն ==
Ailə (1998)-(Ընտանիք)
Acılar bitməz (2009)-(Ցավը չի ավարտվել)
Bakı, mən səni sevirəm (2015)-(Բաքուն, ես քեզ սիրում եմ)
Biz qayıdacağıq (2007)-(Մենք կվերադառնանք)
Çalışan adam (film, 1996)-(Վարման մարդը)
Əlvida, cənub şəhəri (2006)-(Հրաժեշտ, հարավային քաղաքը)
Girov (2005)-(Գրավ)
Heydər Əliyev (1999-2013)-(Հեյդար Ալիև)
İstanbul reysi (2010)-(Ստամբուլ չվերթի)
Qaravəlli (1989)-(Գարավելլի)
Sarı gəlin (1998)-(Դեղին հարսնացու)
Son arzu (2003)-(Վերջին ցանկությունը)
Son döyüş (1996)-(Վերջին ճակատամարտը)
Yuxu (2001)-(Երազ)


== Ծանոթագրություններ ==


== Արտաքին հղումներ ==
Սիավուշ Քերիմի Archived 2016-02-22 at the Wayback Machine.
Օշինյանների իշխանություն

Օշինյանների իշխանություն, ֆեոդալական իշխանություն Կիլիկիայի հայկական թագավորությունում, 14-րդ դարում։ Օշինյանների այս իշխանաթյունը գրավում էր մի մեծ շրջան (Տարսոնից հյուսիս-արևմուտք)՝ կենտրոն ունենալով Լամբրոն ամուր բերդը և հաճախ անվանված է Լամբրոնի Օշինյանների իշխանություն։ Օշինյանների իշխանությունը հայտնի էր իր կենտրոնախույս ձգտումներով։ Օշինյաններն այստեղ երկար ժամանակ օտար պետությունների հովանավորությամբ պահպանում էին իրենց ինքնուրույնությունը և դարձել էին լուրջ հակառակորդներ՝ Կիլիկիան մի ամբողջական պետության մեջ միավորելու գործում։ Լևոն Բ-ն (1198-1219) զենքի ուժով ճնշեց Օշինյաններին և նրանց Լամբրոն բերդն իր շրջակայքով դարձրեց արքունական սեփականության՝ վերջ տալով Օշինյանների իշխանությանը։


== Լամբրոնի իշխանների ցանկ ==
Օշին Ա (1073-1110)
Հեթում Ա (1110-1143)
Օշին Բ (1143-1169)
Հեթում Բ (1169-1218)
Օշին Գ (1218)
Կոստանդին Լամբրոնացի (1218-1250)
Հեթում Գ (1250-1274)
Օշին Դ (1274-1295)


== Ծանոթագրություններ ==
Դուբենցովսկայա

Դուբենցովսկայա (ռուս.՝ Дубенцовская), գյուղ (ստանիցա) Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Դուբենցովսկի գյուղական համայնքի կազմի մեջ։
Վիկտոր Խաչատրյան

Վիկտոր Հարությունի Խաչատրյան (ապրիլի 7, 1946(1946-04-07), Երևան, Հայկական ԽՍՀ, ԽՍՀՄ - դեկտեմբերի 29, 2012(2012-12-29), Երևան, Հայաստան), ջութակահար, դիրիժոր, Հայկական ԽՍՀ վաստակավոր արտիստ (1985), երգչուհի Աննա Խաչատրյանի հայրը։


== Կենսագրություն ==
Վիկտոր Խաչատրյանը ծնվել է Երևանում, 1946 թվականի ապրիլի 7-ին։ Ավարտել է Երևանի Կոմիտասի անվան պետական կոնսերվատորիայի ջութակի (1972), դիրիժորության (1996) բաժինները, որից հետո ուսումը շարունակել է ասպիրանտուրայում՝ Կարպ Դոմբաևի դասարանում։
Վիկտոր Խաչատրյանը եղել է Հայաստանի ռադիոյի սիմֆոնիկ նվագախմբի կոնցերտմայստեր, 1990-1991 թվականին՝ գեղարվեստական ղեկավար և գլխավոր դիրիժորի պաշտոնակատար, 1982-1987 թվականներին՝ Հայհամերգի մենակատար, 1988-1993 թվականներին՝ իր հիմնադրած «Իկար» կամերային նվագախմբի գեղարվեստական ղեկավար և գլխավոր դիրիժոր։
1988-2012 թվականներին դասավանդել է Երևանի Կոմիտասի անվան պետական կոնսերվատորիայում, 1998 թվականից արժանացել է պրոֆեսորի կոչման, 2005 թվականից եղել է ամբիոնի վարիչ, նույն թվականից որպես մենակատար և դիրիժոր հանդես է եկել Հայաստանում և արտերկրում կամերային և սիմֆոնիկ նվագախմբերի հետ։
Եղել է հայ կոմպոզիտորների մի շարք երկերի առաջին կատարողը, միջազգային մրցույթների, փառատոների հանձնախմբերի անդամ։ Վիկտոր Խաչատրյանի կատարումներով թողարկվել են մի շարք ձայնապնակներ և ձայնասկավառակներ։
Երաժշտի ձայնագրությունները տեղ են գտել Հայաստանի և ԽՍՀՄ հեռուստառադիոյի ոսկե ֆոնդում։
Վիկտոր Խաչատրյանը մահացելէ Երևանում, 2012 թվականի դեկտեմբերի 29-ին։


== Գրականություն ==
Հովհաննիսյան Թ., Վիկտոր Խաչատրյանի արվեստը. Ջութակահարի և դիրիժորի ստեղծագործական ճանապարհը, Ե., 2004:


== Ծանոթագրություններ ==


== Արտաքին հղումներ ==
Վիկտոր Խաչատրյանի արվեստը ։ Ջութակահարի և դիրիժորի ստեղծագործական ճանապարհը / Թ. Հովհաննիսյան
Բագաևսկայա

Բագաևսկայա (ռուս.՝ Багаевская), գյուղ (ստանիցա) Ռուսաստանի Դաշնության Ռոստովի մարզի Բագաևսկի շրջանում։ Բագաևսկի շրջանի և Բագաևսկի գյուղական համայնքի վարչական կենտրոնն է։ Դոնի Ռոստով քաղաքից գտնվում է 40 կմ հեռավորության վրա։
2010 թ. տվյալներով բնակչությունը կազմում է 15.600 մարդ։ Բնակավայրը հիմնվել է 1648 թ.։ Առաջին անգամ հիշատակվում է 1672 թ.։
Աիցռա

Աիցռա (էստ․՝ Aitsra), գյուղ Էստոնիայի Վալգամաա նահանգի Հումմուլի շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ակունքի պատմության և մշակույթի անշարժ հուշարձանների ցանկ (Գեղարքունիքի մարզ)

Անվան այլ կիրառումների համար տե՛ս՝ Ակունքի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Գեղարքունիքի մարզի Ակունք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 137 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մուշեղ Ա Բագրատունի

Մուշեղ Ա (անհայտ - 984), Կարսի թագավորության հիմնադիրը 963 թվականից։
Աբասի (928-953) որդին և Աշոտ Գ Ողորմածի եղբայրը։ Իրեն թագավոր է հռչակել, երբ Աշոտ Գ Ողորմածը 961 թվականին Բագրատունյաց թագավորության մայրաքաղաքը տեղափոխել է Անի, իսկ Մուշեղ Ա-ին նշանակել Կարսի և նրա գավառի կառավարիչ։
Աշոտ Գ Ողորմածը Մուշեղ Ա-ի թագավորությունը ճանաչել է որպես իրեն ենթակա իշխանություն։ Աշոտ Գ Ողորմածի մահից (977) հետո Մուշեղ Ա-ն հավակնել է Բագրատունյաց շահնշահ (արքայից արքա) տիտղոսին, բայց Անիի ավագանին գահ է բարձրացրել մահացած թագավորի որդուն՝ Սմբատ Բ-ին։ Վերջինիս և Մուշեղ Ա-ի միջև վեճ է ծագել Աղտոձորի կարևոր լեռնանցքի և Շատիկ սահմանային ամրության համար, որը սակայն Դավիթ Կյուրոպաղատի միջնորդությամբ լուծվել է խաղաղ ճանապարհով։ Սմբատ Բ-ի դեմ Մուշեղ Ա-ն պատերազմի է հրահրել Դվինի ամիրա Սալարյան Աբուլ-Հայջային, սակայն վերջինս պարտություն է կրել Անիի մատույցներում։ Մուշեղ Ա-ն հավակնել է նաև Փառիսոսի թագավորության գահին, որի ապագա ժառանգն իր կինն էր՝ Սահակ Սևադայի դուստրը։


== Ընտանիքը ==
Մուշեղ Ա Բագրատունին ամուսնացել էր Գարդմանքի իշխան Սահակ Սևադայի դստեր հետ։ Ունեցել են մեկ որդի՝

Աբաս Բագրատունի (ծն. թվ. անհայտ - 1029), Կարսի թագավոր (984-1029).


== Ծանոթագրություններ ==


== Աղբյուրներ ==
«Պատմագիտական ուսումնասիրություններ», Նիկողայոս Ադոնց, Հատոր Ա, Երևան, 2006, էջ 518
Վովչիկսկի գյուղական խորհուրդ (Լուբենսկի շրջան)

Վովչիկսկի գյուղական խորհուրդ  (ուկրաիներեն՝ Вовчицька сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Վովչիկսկի գյուղական խորհրդում բնակվում էր 1951 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կոփ (Բաբերդի գավառ)

Անվան այլ կիրառումների համար տե՛ս՝ Կոփ (այլ կիրառումներ)Կոփ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 32 կմ հարավ-արևելք, Կոփ լեռան հարավարևմտյան լանջին, Էրզրում-Տրապիզոն ճանապարհի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մախի թիվ

Մախի թիվ, Μ-թիվ, գազի, հոսանքի հիմնական բնութագրիչ։ Հավասար է գազի հոսանքի V արագության և հոսքի նույն կետում ձայնի տարածման a արագության հարաբերությանը՝ M=V/a։ Գազում а մարմնի շարժման դեպքում Մախի թիվը հավասար է մարմնի արագության և այդ միջավայրում ձայնի տարածման արագության հարաբերությանը։ Գազում а մարմնի շարժման դեպքում Մախի թիվը հավասար է մարմնի արագության և այդ միջավայրում ձայնի տարածման արագության հարաբերությանը։ Կոչվել է Մախի անունով։ Մախի թիվը նաև աերոդինամիկական նմանության հիմնական հայտանիշներից է այն դեպքերում, երբ գազի սեղմելիությունը չի կարելի անտեսել։ Օդում սեղմելիությունն անհրաժեշտ է հաշվի առնել v»100 մ/վ արագությունների դեպքում, որոնց համապատասխանում է Μ »0,3 թիվը։ Երբ Μ«1, հոսանքը կոչվում է մինչձայնային, М=1 դեպքում՝ ձայնային, Μ» 1 դեպքում՝ գերձայնային։ Գերձայնային հոսանքի հիմնական առանձնահատկություններից է հարվածային ալիքի առաջացումը՝ մարմինների շրջահոսքի կամ գազի հոսքի արգելակման դեպքում։ էներգիայի դիսիպացիայի հետևանքով հարվածային ալիքում առաջանում է ալիքային դիմադրություն, որն աճում է Մախի թվի մեծացման հետ։ Հոսանքի տիրույթները, որոնց համար Μ»5 (հիպերձայնային հոսանք), օժտված են մի շարք առանձնահատկություններով, մասնավորապես, էական են դառնում հարվածային ալիքում սեղմվող գազի ֆիզիկաքիմիական փոխակերպումները։
Ռուդոյ Բայրակ

Ռուդոյ Բայրակ (ուկրաիներեն՝ Рудий Байрак), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1700 թվականին։
2001 թվականի տվյալներով Ռուդոյ Բայրակ գյուղում բնակվում էր 48 մարդ։ Բնակավայրը զբաղեցնում է 6,81 կմ² տարածք։ Բնակչության խտությունը կազմում էր 7050 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չախտիցեի դղյակ

Չախտիցեի դղյակ (սլովակ.՝ Čachtický hrad, գերմ.՝ Burg Schächtitz, հունգ.՝ Csejte vára), Չախտիցե քաղաքում, Արևմտյան Սլովակիայի կիսաքանդ ամրոց։ Գտնվում է ծովի մակերևույթից 375 մ բարձրության վրա գտնվող բլրի վրա։ Այն տխրահռչակ է իր տիրուհու («Չախտիցեի պանի») Էլիզաբեթ Բաթորիի պատճառով։
13-րդ դարի առաջին կեսին կառուցվել է որպես արևմտյան սահմանների թագավորական պահապան ամրոց։ 1273 թվականին ամրոցը վնասվել է Չեխիայի թագավոր Պրժեմիսլ Օտոկար II-ի կողմից պաշարման ժամանակ։ Առաջին տերերն էին Սլովակիայի Գունտ-Պոզնան ազնվական ընտանիքը։ 1392 թվականին Ստիբորը Ստիբորիցեից դարձավ սեփականատեր, իսկ 1569 թվականին՝ Նադաշդի ընտանիքը։ 1708 թվականին ամրոցը վերցրեց Ֆերենց Ռակոցի II-ի կուրուցները և քանդեցին։ Այդ ժամանակից ի վեր ամրոցը ավերակների մեջ է։
Ներկայումս ամրոցը բաց է և մատչելի զբոսաշրջիկների այցելությունների համար։


== Պատկերասրահ ==
Չախտիցեի դղյակը թռչնի բարձրությունից
		
		
		
		


== Ծանոթագրություններ ==


== Գրականություն ==
Craft Kimberly (2009)։ Infamous Lady: The True Story of Countess Erzsébet Báthory։ ISBN 1-4495-1344-1 
McNally Raymond T. (1983)։ Dracula Was a Woman: In Search of the Blood Countess of Transylvania։ New York: McGraw Hill։ ISBN 0-07-045671-2 
Penrose Valentine (trans. Alexander Trocchi) (2006)։ The Bloody Countess: Atrocities of Erzsébet Báthory։ Solar Books։ ISBN 0-9714578-2-4 
Thorne Tony (1997)։ Countess Dracula։ Bloomsbury։ ISBN 0-7475-2900-0 
Périsset Maurice (2001)։ La comtesse de sang։ Pygmalion։ ISBN 2-85704-700-2 
Farin Michael (2003)։ Heroine des Grauens. Elisabeth Báthory։ Munich: P. Kirchheim։ ISBN 3-87410-038-3 
Bessenyei József (2005)։ A Nádasdyak։ General Press Kiadó։ ISBN 963-9598-65-8 
Lengyel Tünde and Várkonyi, Gábor (2010)։ Báthory Erzsébet, Egy asszony élete։ General Press Kiadó։ ISBN 978-963-643-168-6 
Nagy László (1984)։ A rossz hírű Báthoryak։ Kossuth Könyvkiadó։ ISBN 963-09-2308-4 
Nagy László (1987)։ Az erős fekete bég: Nádasdy Ferenc։ Zrínyi Katonai Könyv és Lapkiadó։ ISBN 963-326-933-4 
Nemere István (2009)։ Báthory Erzsébet magánélete։ Könyvmolyképző Kiadó։ ISBN 978-963-245-193-0 
Péter Katalin (1985)։ A csejtei várúrnő: Báthory Erzsébet։ Helikon։ ISBN 963-207-652-4 
Rexa Dezső (1908)։ Báthory Erzsébet Nádasdy Ferencné։ Benkő Gyula Udvari Könyvkereskedése 
Supka Géza (c. 1940)։ Az átkozott asszony: Nádasdy Ferencné, Báthory Erzsébet bűnügye։ Erdélyi Egyetemes Könyvtár 
Szádeczky-Kardoss Irma (1993)։ Báthory Erzsébet igazsága։ Nestor Kiadó։ ISBN 963-7523-26-X 
Dvořák Pavel (1999)։ Krvavá grófka: Alžbeta Bátoryová, fakty a výmysly։ Slovart։ ISBN 978-80-85501-07-0 
Nižnánsky Jožo (2001)։ Čachtická pani։ Media klub։ ISBN 80-88963-52-4 


== Պատկերասրահ ==
Չախտիցեի դղյակը թռչնի բարձրությունից
		
		
		
		


== Արտաքին հղումներ ==
Čachtice castle and the blood countess Alžbeta Báthory
Slovakia Cachtice (Bathory) Castle (video)
Բոբրովկա (գյուղ, Խարկովի շրջան)

Անվան այլ կիրառումների համար տե՛ս՝ Բոբրովկա (այլ կիրառումներ)Բոբրովկա (ուկրաիներեն՝ Бобрівка), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1893 թվականին։
2001 թվականի տվյալներով Բոբրովկա գյուղում բնակվում էր 82 մարդ։ Բնակավայրը զբաղեցնում է 0,22 կմ² տարածք։ Բնակչության խտությունը կազմում էր 372,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զեյքիմ

Զեյքիմ, ձմեռանոց Արևմտյան Հայաստանում, Էրզրումի նահանգի Բայազետի գավառում, Ալաշկերտի գավառակում։


== Ծանոթագրություններ ==
Նախալարված կառույցներ

Նախալարված կառույցներ, շինարարական կառույցներ, որոնցում նախապես (պատրաստման, խոշորացված հավաքման կամ մոնտաժի ընթացքում) ստեղծվում են կոնստրուկցիայի տարրերում օպտիմալ բաշխված լարումներ։ ժամանակակից շինարարությունում նախնական լարումներն առավել լայնորեն կիրառվում են երկաթբեաո- նե կոնստրուկցիաներում և շինվածքներում, ինչպես նաև մետաղական կոնստրուկցիաներում։ Նախալարված կառույցները խիստ արդյունավետ են բարձրամուր նյութերի կիրառման և դրանց ֆիզիկամեխանիկական հատկությունների առավել լրիվ օգտագործման շնորհիվ։ Երկաթբետոնե նախալարված կառույցներում, որպես կանոն, նախապես ստեղծվում են սեղմման լարումներ՝ բետոնում և ձգման լարումներ՝ ամրանում։ Բարձրամուր պողպատների օգտագործման շնորհիվ այս կոնստրուկցիաներում ձեռք է բերվում ամրանային պողպատի զգալի տնտեսում (մինչև 70%), ապահովվում է դրանց դիմադրությունը ճաքերի առաջացմանն ու ընդարձակմանը (ճաքակայունություն), էապես մեծանում է կոնստրուկցիաների կոշտությունը (սովորական՝ նախալարված կոնստրուկցիաների համեմատությամբ)։ Երկաթբետոնե նախալարված կառույցներ նպատակահարմար է կիրառել այնպիսի թռիչքներով, բեռնվածքներով և աշխատանքի պայմաններով շենքերի ու ինժեներական կառույցների համար, երբ չնախալարված ամրանով կոնստրուկցիաների օգտագործումը զուգակցվում է զգալի տեխնիկական դժվարություններով կամ պողպատի ու բետոնի մեծ ծախսով։ Այս կոնստրուկցիաների կիրառումը նպատակահարմար է նաև ճնշումային խողովակաշարերի, ռեզերվուարների և այլ տարողությունների պատրաստման համար, որտեղ պահանջվում է անթափանցելիության ապահովում։ Մետաղական նախալարված կառույցները կիրառվում են կամուրջների թռիչքներում, ենթամբարձիչային հեծաններում, կայմերում, աշտարակներում, էլեկտրահաղորդման գծերի հենարաններում և այլ կառույցներում։
Վիլարբոյտ

Վիլարբոյտ (իտալերեն՝ Villarboit), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 25 կմ² տարածք։ Բնակչությունը 2008 թվականի տվյալներով 547 մարդ է։ Հեռախոսային կոդը՝ +39 0161։ Փոստային ինդեքս 13030։ Խտությունը՝ 22 մարդ/կմ²։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0161-854155
Պաշտոնական կայք - www.comune.villarboi.vc.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռեջիո Էմիլիա (գավառ)

Ռեջիո Էմիլիա (իտալերեն՝ Provincia di Reggio Emilia), գավառ Իտալիայի Էմիլիա Ռոմանիա մարզում։ Մայրաքաղաքը Ռեջիո Էմիլիան է։ Գավառը զբաղեցնում է 2,293 կմ2 տարածք, բնակչությունը կազմում է 173,013 մարդ (2012 թ.)։ Գավառն ունի 44 կոմունա։
Շիդա (Բելեկեսի վտակ)

Անվան այլ կիրառումների համար տե՛ս՝ Շիդա (այլ կիրառումներ)Շիդա (ռուս.՝ Шида), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Բելեկես գետի ձախ ափից 26 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Շակշա գետն է, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201212111100024084
Կոդը ըստ հիդրոլոգիական հետազոտության (ՌԴ) — 111102408
Ավազանի կոդը — 10.01.02.012
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Կանբան

Կանբան՝ կազմակերպության արտադրության և մատակարարման համակարգ, որը թույլատրում է իրականցնել «ճիշտ ժամանակին» սկզբունքը։ «Կամբան» բառը ճապոներենից թարգամանաբար նշանակում է «գովազդային վահանակ, ցուցանակ» (ճապ.՝ 看板):


== Պատմությունը և նկարագրությունը ==
Հասկացության առաջացումը կապված է ստանդարտ գործառնությունների փոխանցման հետ. մասնակիցները կատարվելիք աշխատանքքները փոխացնում էին թղթին և փակցնում էին աչքի ընկնող տենող՝ մյուսների կողքին։
Կանբան համակարգը փորձարկվել և առաջինը աշխարհում իրականացվել է Toyota ընկերության կողմից։ 1959 թվականին այս ընկերությունը սկսեց փորձեր կատարել կանբանի համակարգում և 1962 թվականին ամբողջ արտադրությունը սկսեց իրականացվել հենց այս սկզբունքով։
«Տոյոտա» ընկերության արտադրության կազմակերպման հիմքում ընկած է մեքենաների արտադրության և շահույթի տարեկան պլանը, ինչի հիման վրա էլ կազմվում են յուրաքանչյուր ստորաբաժանման ամսական և օպերատիվ պլանները՝ հիմնված սպառողական պահանջարկի կանխատեսման վրա (ձեռքբերման ժամանակահատվածը 1-3 ամիս)։ Ամենօրյա գրաֆիկը կազմվում է միայն գլխավոր հոսքագծի համար։ Գլխավոր հոսքագիծը սպասարկող ստորաբաժանումների և խանութների համար դրանք չեն կազմվում (սահմանվում են միայն արտադրության ամսական ծավալները)։
«Ճիշտ ժամանակին» փիլիսոփայության անընդհատ օգտագործումը թույլ է տալիս բացահայտել թաքնված թերություները։ Քանի որ արտադրանքի և դետալների պաշարները կարող են թաքցնել խնդիրները, դրանց ամենօրյա վերահսկողությունը բացահայտում է, օրինակ, խափանումները կամ անգործությունը։


== Տեսակները ==


=== Քարտային կանբան ===
Իրենից ներկայացնում է քարտ, որը պարունակում է՝

քարտի գույնը
ուղարկողի հասցեն
դետալի անունը, համարը, քանակը
դետալը ստացողի հասցեն։Գունային տարբերակներից մի քանիսը՝

Կապույտ՝ արտադրական կանբան (արտադրական գծի և ստացողի միջև)
Կարմիր՝ պահեստային կանբան (պահեստի և ստացողի միջև)
Կանաչ՝ միջգերատեսչական կանբան (խանութների, արտադրություների, գործարանների և այլնի միջև)։


=== Ծրագրային կանբան ===
Ծրագրային ապահովման տարատեսակներից մեկն է։ Աութսորսինգ և անկախ ընկերությունների համար խոստումնալից տարբերակ է, որը աշխատում է մեծ քանակի պատվերներով։ Տեխնոլոգիան աշխատում է նույն սկզբունքով, ինչ քարտային կանբանը, բայց հատուկ ծրագրային ապահովման օգնությամբ։


== Ծանոթագրություններ ==
Սոլոմախովկա (գյուղ, Պոլտավայի շրջան)

Սոլոմախովկա (ուկրաիներեն՝ Соломахівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Սոլոմախովկա գյուղում բնակվում էր 42 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Մարինոն Մանկական Եվրատեսիլ երգի մրցույթում

Սան Մարինոն Մանկական Եվրատեսիլ երգի մրցույթին առաջին անգամ մասնակցել է 2013 թվականի նոյեմբերի 30-ին Ուկրաինայի մայրաքաղաք Կիևում։ Երկիրը առաջին անգամ մասնակցության հայտ է ներկայացրել 2011 թվականի մրցույթում սակայն այնուհետև ետ է վերցրել մասնակցության հայտը։


== Մասնակցումներ ==


== Արտաքին հղումներ ==
Սան Մարինոյի էջը junioreurovision.tv կայքում
ԱՄՆ-ում 2010 թվականի № 1 R&B սինգլների ցանկ

ԱՄՆ-ում 2010 թվականի № 1 R&B սինգլների ցանկը  կազմվել է ըստ ամերիկյան «Billboard» ամսագրի կողմից հրապարակված 2010 թվականի ռիթմի ընդ բլյուզ և հիփ-հոփ ոճերի լավագույն երգերի շաբաթական հիթ շքերթի հիման վրա։


== Պատմություն ==


== Ծանոթագրություններ ==


== Արատաքին հղումներ ==
«R-B-Hip-Hop-songs»։ Billboard։ Վերցված է 2011-06-23
Ասիվ Վոժ (Լետնիկի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լետնիկ գետի ձախ ափին՝ 6 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061913
Կոդը ըստ հիդրոլոգիական հետազոտության (ՌԴ) — 103006191
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մանուկ Կակոսյան

Մանուկ Արսենի Կակոսյան (օգոստոսի 1, 1974(1974-08-01), Սոչի, ԽՍՀՄ), հայ խորհրդային ֆուտբոլիստ, կիսապաշտպան։ Նախկինում եղել է հարձակվող։
«Սպորտ Էքսպրեսի» տվյալներով՝ նա ամենացածրահասակ (160 սմ) ֆուտբոլիստն է Ռուսաստանի առաջնության բարձրագույն դիվիզիոնի պատմության մեջ։


== Կարիերա ==


=== Ակումբային ===
Կակոսյանն իր կարիերան սկսել է Սոչիում։ Սկզբում «Ժեմչուժինա-2»-ի կազմում մասնակցել է Ռուսաստանի առաջնության երրորդ լիգային և թիմին օգնել անցնել երկրորդ լիգա. 1996 թվականի մրցաշրջանում նա խփել է 13 գոլ։ Հաջող նորամուտից հետո Կակոսյանը հրավիրվել է «Ժեմչուժինա», որը հանդես էր գալիս Ռուսաստանի Բարձրագույն լիգայում։ «Ժեմչուժինայի» կազմում անցկացրած առաջին մրցաշրջանում նա մասնակցել է 8 խաղի և խփել 1 գոլ։ Անատոլի Բայդաչնիի, իսկ հետո նաև Վիկտոր Անտիխովիչի մարզիչ լինելու տարիներին խաղացել է թիմի հիմնական կազմում։
Ռուսաստանի բարձրագույն լիգայում էր նորամուտը կատարել է 1997 թվականի հուլիսի 23-ին՝ Նովոռոսիյսկի «Չեռնոմորեց» ակումբի դեմ խաղի ընդմիջման ժամանակ փոխարինելով Գոչա Գոգրիչիանիին։ Բարձրագույն լիգայում իր առաջին գոլը խփել է 1997 թվականի սեպտեմբերի 13-ին, երբ գրավել է Նիժնի Նովգորոդի «Լոկոմոտիվ» ակումբի դարպասը. այդ խաղն ավարտվել է 2:0 հաշվով հօգուտ «Ժեմչուժինայի»։ «Ժեմչուժինայի»՝ առաջին լիգա անցնելուց հետո «Չեռնոմորեց» ակումբի կազմում շարունակել է հանդես գալ բարձրագույն լիգայում։ Նովոռոսիյսկից հետո նա խաղացել է Աստրախանում և Վլադիվոստոկում։ 2005 թվականին վերադարձել է Սոչի՝ ընդգրկվելով «Սոչի-04» ակումբի կազմում։ Այդ ակումբում նա հանդես է եկել մինչև նրա կազմալուծումը (ընդմիջումով 2007 թվականին)։
Ռուսաստանի պրեմիեր լիգայում անցկացրել է ընդհանուր առմամբ 113 խաղ և խփել 6 գոլ։


=== Հավաքականում ===
Հայաստանի հավաքականի կազմում անցկացրել է երեք խաղ, սակայն մարզիչների հետ ունեցած կոնֆլիկտի պատճառով հրաժարվել է ելույթներից։


== Անձնական կյանք ==
Մանուկ Կակոսյանն ու իր կինը՝ Միլենան, ունեն 2 երեխա՝ Արսենը (ծնվել է 2003 թվականին) և Ռոզալիան (ծնվել է 2001 թվականին)։


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Կաստանետո Կարդուչի

Կաստանետո Կարդուչի  (իտալերեն՝ Castagneto Carducci), կոմունա Իտալիայի Տոսկանա մարզի Լիվոռնո գավառում։
Բնակչությունը կազմում է 8618 մարդ (2008 թվականի տվյալներով)։ Բնակչության խտությունը՝ 61 մարդ/կմ²։ Տարածքը՝ 142 կմ²։ Փոստային ինդեքս՝ 57022։ Հեռախոսային կոդ՝ 0565։
Բնակավայրի հովանավորն է սուրբ Լավրենտիյը։
Կաստանետո Կարդուչին սահմանակից է Բիբոնա, Մանտևերդի Մարիտիմո, Սան Վինչենցո, Սասետտա Սուվերետո մունիցիպալիտետներին։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0565 778111
Էլեկտրոնային հասցե։ urp@comune.castagneto-carducci.li.it
Գլխավոր կայք։ http://www.comune.castagneto-carducci.li.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
I Hate U, I Love U (երգ)

«I Hate U, I Love U» (անգլ. թարգմանաբար՝ «Ես ատում եմ քեզ, ես սիրում եմ քեզ») ամերիկացի երգիչ, ռեփեր Gnash-ի և Օլիվիա Օ'Բրայենի երգ։ Այն թողարկվել է 2016 թվականի փետրվարի 17-ին, որպես Gnash-ի երրորդ ընդարձակ «Us » (2017) խաղարկային սկավառակի առաջին սինգլից։ Երգը 2016 թվականից հայտնվեց Billboard Hot 100 -ի առաջին տասնյակում։ Միացյալ Նահանգներից դուրս երգը առաջին տեղը զբաղեցրեց Ավստրալիայում, Ավստրիայում, Բելգիայում, Ֆինլանդիայում, Նորվեգիայում և Միացյալ Թագավորությունում։
2016 թվականի մարտի 20-ին Օ'Բրայենը թողարկել է "Hate U Love U" երգի իր մենահամերգը։
Երգը ընդգրկվել է Gnash-ի դեբյուտային «Us» ստուդիայի ալբոմում, որը տեղադրվել 2019 թվականի հունվարի 11-ին։


== Նախապատմությունը և թողարկումը ==
Gnash-ը երգը գրել է Սան Ֆրանցիսկոյի երգիչ-երգչուհի Օլիվիա Օ'Բրայենի հետ, և նաև Ջեյ Բիի օգնությամբ, որը սկզբում գրել էր երգը` երգին վոկալ տրամադրելու համար։ Օ'Բրայենը արդեն աշխատել էր Gnash-ի հետ՝ լուսաբանելով իր «Disposible» երգը։ Gnash-ը երգը թողարկել էր հուլիսի 26-ին, SoundCloud -ի իր էջում։ Այն թողարկվել է iTunes -ում, 2016 թվականի փետրվարի 17-ին, դառնալով Gnash-ի երկարացված «Us» (2016) խաղարկային սկավառակը։


== Տեսահոլովակ ==
«Ես ատում եմ քեզ, ես սիրում եմ քեզ» երաժշտական տեսահոլովակը ներկայացվել է 2016 թվականի մարտի 7-ին։


== Քննադատական ընդունելություն ==
"Թայմ"  ամսագիրը բացասական է գնահատել «Ես ատում եմ քեզ, ես սիրում եմ քեզ» երգը, այն համարելով 2016 թվականի ամենավատ երգերից մեկը, և գրել է՝ "Մոռացեք Chainsmokers -ը և Halsey -ի աղյուսակները։ 2016 թվականի ամենաթողկող զեյթինգիստ սահմանող երգը Gnash-ի դաշնամուրի  «Ես ատում եմ քեզ, ես սիրում եմ քեզ» բալադն է, երգիչ-երգահան Օլիվիա Օ'Բրայենի կողմից, ով աննկարագրելիորեն բարձրացավ այս տարի Billboard Hot 100 -ի տասնյակում։ The Տingsongy -ի երգչախմբային մեղեդին անբարեխիղճ է, իսկ անպտուղ արտադրանքը այն բացասական էներգիայի պարունակության մեջ է դնում"։
2017 թվականին երգը առաջադրվել է Radio Disney Music -ի լավագույն մրցանակի համար։


== Օլիվիա Օ'Բրայենի տարբերակը ==


=== Աղյուսակ ===


== Ծանոթագրություններ ==
Մոնցա

Մոնցա (իտալերեն՝ Monza), քաղաք Իտալիայում, գտնվում է Միլան քաղաքի մոտակայքում, Լամբրո գետի վրա։
Մոնցա և Բրիանցա գավառի վարչական կենտրոնն է։ Բնակչությունը կազմում է մոտ 121 000 մարդ (ըստ 2009 թ. տվյալների)։


== Արտաքին հղումներ ==
Պաշտոնական կայքը Archived 2013-03-24 at the Wayback Machine. (իտալ.)
Լիմեն

Լիմեն (Limmen), փոքր քաղաք Նիդեռլանդների Թագավորությունում, Հյուսիսային Հոլանդիա մարզում։ Մտնում է Կաստրիկում համայնքի կազմի մեջ։ Բնակչությունը 7.000 մարդ է (2011 թ.), տարածքը՝ 12,7 կմ²։ Լիմենում բնակվում է մոտ 300 հայ։


== Քույր քաղաքներ ==
 Սպիտակ, Հայաստան
Պրոյավինո (գյուղ, Սիտկովսկոե գյուղական բնակավայր)

Անվան այլ կիրառումների համար տե՛ս՝ ՊրոյավինոՊրոյավինո (ռուս.՝ Проявино), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուխարայի էմիրի պալատ (Յալթա)

Բուխարայի էմիրի պալատ (ռուս.՝ Дворец эмира Бухарского), պալատական համակառույց Ղրիմի Յալթա քաղաքի Սևծովյան նավատորմի «Յալթա» առողջարանի տարածքում։


== Պատմություն ==
Պալատը գտնվում է Յալթայի Պրիմորսկի զբոսայգու վերևում, այն տարածքում, որը 1898 թվականին գնել է Բուխարայի էմիր Սեիդ Աբդուլահադ խանը և հիմնադրել այգի, ինչպես նաև 4 շինություն, որոնցից միայն այս պալատն է հասել մեր օրերին։ Պալատը նեոմավրիտանական ոճով Կերչի քարով կառուցել է ճարտարապետ Նիկոլայ Գեորգիևիչ Տարասովը։ Այն կառուցվել է չորս տարի (1907-1911)` դառնալով Բուխարայի էմիրի Ղրիմի հարավային ափին գտնվող նստավայրը։
Երկհարկանի մասնաշենքի ճարտարապետության մեջ համատեղվում են ուղղանկյունաձև, երեսակված և կիսաշրջանաձև ծավալները, նախամուտքերն ու պատշգամբները, խորշապատշգամբներն ու արևնակները։ Ընտիր խոյակներով, բազրիքներով սյուների ցանցկեն փորագրազարդերը, ինչպես նաև պայտաձև պատուհանների շրջանակները և քիվի վերևի ատամնիկավոր քիվապատը լրացնում են պալատի մավրիտանական ոճը։
Պալատը էմիրն անվանել էր «Դիլկիսո» (թյուրքերեն` «հմայիչ», «դյութիչ») և այն մինչև 1917 թվականը մնացել էր Սեիդ Աբդուլահադ խանի և նրա որդու` Սեիդ Ալիմ խանի սեփականությունը։ Յալթայի քաղաքային իշխանությունները գնահատել են քաղաքի նկատմամբ էմիրի արժանիքները։ Նրան շնորհվել է քաղաքի պատվավոր քաղաքացու կոչում, իսկ Յալթայի փողոցներից մեկն անվանվել է նրա անունով։
Խորհրդային իշխանության հաստատումից հետո շենքն ազգայնացվել է։ 1921 թվականի մարտի 25-ին այնտեղ բացվել է Յալթայի արևելյան թանգարանը։
1924 թվականի մայիսի 23-ին պալատը Ղրիմի կենտրոնական գործադիր կոմիտեի նախագահության որոշմամբ հանձնվել է Ուզբեկստանի աշխատավոր ժողովրդի հավերժական օգտագործմանը։ Այնտեղ սկսել է գործել «Ուզբեկստան» առողջարանը։
1924-1927 թվականներին այստեղ տեղակայված էր հանգստյան տուն։ 1927-1969 թվականներին` հակատուբերկուլոզային առողջարան։ 1969 թվականից ի վեր առողջարանը վերափոխվել է նյարդամարմնականի։
Ֆաշիստական օկուպացիայի տարիներին պալատի շենքը զգալիորեն վնասվել է։ Ավերվել են աերոսոլարիումն ու օդերևութաբանական կայանը։ Զգալի կորուստներ է ունեցել զբոսայգին։ 1970-ական թվականների սկզբին իրականացվել են վերականգնման և վերանորոգման աշխատանքներ։
Ներկայում պալատի շենքը «Յալթա» առողջարանի թիվ 8 մասնաշենքն է, որտեղ գտնվում է նրա գրադարանը։ Շենքը գտնվում է անմխիթար վիճակում։


== Ծանոթագրություններ ==


== Արտաքին հղումներ ==
Дворец эмира Бухарского
Дворец эмира Бухарского Archived 2012-05-19 at the Wayback Machine.
Աստերոիդների ցանկ (244401-244500)

Աստերոիդների ցանկ (244301-244400)  • Աստերոիդների ցանկ  • Աստերոիդների ցանկ (244501-244600)
 Աստերոիդների ցանկ (244301-244400)  • Աստերոիդների ցանկ  • Աստերոիդների ցանկ (244501-244600)
Punani

Punani (մեծատառերով, գրաքննվում է՝ «‎P****i»), ամերիկացի ռեփեր 6ix9ine-ի երգը։ Այն թողարկվել է 2020 թվականի օգոստոսի 2-ին՝ երաժշտական տեսահոլովակի հետ միասին։ Երգը գրվել է 6ix9ine-ի, Էնդրյու Գրինի, Քրեյգ Փարքսի, Ջանի Քլարկի և Ջասպեր Հարիսի և պրոդյուսերավորվել է Քլարկի ու Հարիսի կողմից։


== Երաժշտական տեսահոլովակ ==
Ի տարբերություն «Gooba», «Trollz» և «Yaya» երգերի տեսահոլովակների, «Punani»-ի տեսահոլովակը նկարահանվել է Նյու Յորքի փողոցներում՝ 6ix9ine-ի տնային կալանքից ազատ արձակվելուց հետո։


== Անձնակազմ ==
Տվյալները վերցված են Tidal-ից և ՅուԹյուբից։

6ix9ine՝ գլխավոր արտիստ, երգահան
Էնդրյու Գրին՝ երգահան
Քրեյգ Փարքս՝ երգահան
Ջանի Քլարկ՝ երգահան, կարգավորում, արտադրություն
Ջասպեր Հարիս՝ երգահան, կարգավորում, արտադրություն
Վիզարդ Լի՝ միքսինգ, մասթերինգ
Ալեքս Սոլիս՝ արտ տնօրեն, դիզայն


== Թողարկման պատմություն ==


== Ծանոթագրություններ ==
Մոնգարդինո

Մոնգարդինո  (իտալերեն՝ Mongardino), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 972 մարդ (2008)։ Բնակչության խտությունը՝ 144 մարդ/կմ²։ Տարածքը զբաղեցնում է 7 կմ²։ Փոստային ինդեքս՝ 14040։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հայկական շատրվան (Թեոդոսիա)

Հայկական շատրվան, միջնադարյան շատրվան Թեոդոսիա քաղաքում, կառուցվել է Միտրիդատ (սար Ֆեոդոսիա) սարի ստորոտում՝ հայկական Սուրբ Միքայել և Գաբրիել հրեշտակապետերի անվան եկեղեցու մոտակայքում։


== Պատմություն ==
Շատրվանը կառուցվել է 1491 թվականին կամ 1584  (1586) թվականին՝ Թեոդոսիայի հայ բնակիչների կողմից։ Գտնվում է Միտրիդատ լեռան ստորոտում՝ հայկական Սուրբ Միքայել և Գաբրիել հրեշտակապետերի անվան եկեղեցու մոտակայքում։ Շատրվանը կառուցվել է որմնաքարով, որն ամրացվել է կրային լուծույթով, ունեցել է պրիզմայի ձև։ Նրա հյուսիսային մասը զարդարվել է սլաքաձև որմնախորշով և դրա վրա առկա երեք կտրվածքային վարդակներով։ Շատրվանի վերևում տեղադրված է մարմարե սալիկ, որի վրա հայերենով գրված է շատրվանի կառուցման տարեթիվը։ Կառուցվել է հայկական աղբյուրներին բնորոշ ճարտարապետական ձևով, որը տարածված էր Հայաստանում 11-րդ  դարից մինչև 21-րդ դարի  կեսերը։
Ուկրաինական ԽՍՀ նախարարների խորհրդի՝ 1979 թվականի սեպտեմբերի 6-ի № 442, № 1209 և Ղրիմի քաղկոմի՝ 1979 թվականի մայիսի 22-ի № 284 որոշումներով՝ հայկական շատրվանը ներառվել է ճարտարապետական հուշարձանների շարքում։


== Ծանոթագրություններ ==
Իստրայի շրջան

Իստրայի շրջան (ռուս.՝ Истринский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1930 թվականին։ Վարչական կենտրոնը՝ Իստրա։


== Աշխարհագրություն ==
Շրջանի տարածքի մակերեսը կազմում է 1299 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 114298 մարդ։ Բնակչության խտությունը կազմում էր 87,99 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆոնդյու

Ֆոնդյու, շվեյցարական, իտալական և ֆրանսիական ուտեստ հալած պանրով, որ մատուցվում է ընդհանուր սպասքով շարժական ջեռոցի վրա և ուտում են երկար պատառաքաղների միջոցով հացը թաթախելով տաք պանրի մեջ։ Այն Շվեյցարական պանրի միության կողմից 1930 թ. ներկայացվում է որպես շվեյցարական ազգային ուտեստ և 1960-ականներին շատ տարածված էր Հյուսիսային Ամերիկայում։
1950-ականներից "ֆոնդյու" անվանումը ընդհանրացվել և տարածվել է այն բոլոր ուտեստների վրա, որոնք մատուցվում են ընդհանուր սպասքով. շոկոլադի ֆոնդյու, որում մրքի կտորները թաթախվում են հալած շոկոլադի խառնուրդի մեջ և fondue bourguignonne, որում մսի կտորները եփվում են եռացող ձեթի մեջ։


== Ստուգաբանություն ==
Ֆոնդյու ֆրանսերեն fondre ('հալվել') բայի գոյականացված ձևն է։ Այն առաջին անգամ օգտագործվել է ֆրանսերենով 1735 թ, Վինսենտ լա Շապելում, իսկ անգլերենով՝ 1878 թ։


== Պատմություն ==
Պանրով ֆոնդյուի ամենավաղ հայտնի բաղադրատոմսը ինչպես գիտենք գալիս է 1699 թ. Ցյուրիխում տպագրված "Käss mit Wein zu kochen" 'եփել պանիրը գինու մեջ' գրքից։
Առաջարկվում է քերած պանիրը ջեռոցի վրա հալել գինու մեջ և ուտել հացը մեջը թաթախելով։


== Ծանոթագրություններ ==